Vrywilligers het die onkruid se pienk blommetjies afgesny en het 170 afvalsakke daarvan volgemaak. Wanneer die pom-pom blommetjies se saad op die grond val, kan dit ’n grasveld oorneem en veroorsaak dat daar geen weiding vir die diere oor is nie.
Onkruiddoders wat vir gebruik op pom-poms geregistreer is, is volgens die vrywilligers duur en as jy dit in ’n vleiland gebruik, gaan baie ander plante rondom die onkruid glo ook dood.